वडोदरा: पीएम मोदी के पकौड़े वाले बयान से प्रभावित होकर गुजरात के वडोदरा शहर में एक कांग्रेस कार्यकर्ता नारायण भाई राजपूत ने अपने पकौड़े वाली दुकान खोल ली और फिर धीरे-धीरे उसका इतना बिजनेस इतना बढ़ गया कि अब आसपास उसकी 30 से 35 दुकानें हो गई हैं. लेकिन अब नारायण भाई राजपूत के लिये यही बिजनेस कांग्रेस के लिये सरदर्द बन गया है. मिली जानकारी के मुताबिक कांग्रेस को जब यह पता चला कि उन्हीं के एक नेता की वजह से प्रधानमंत्री का भाषण इतना हिट हो रहा है तो पार्टी की ओर से नारायण भाई को कड़ी फटकार लगाई है और कहा गया कि अगर उन्होंने बयान नहीं बदला तो कड़ी कार्रवाई की जाएगी. वहीं इसके बाद अब नारायणा भाई का कहना है कि वह मास्टर डिग्री हासिल करने के बाद पकोड़े बेच रहे हैं यह प्रधानमंत्री की विफलता है.